Balkan ekspres
Balkan ekspres je jugoslovenska filmska komedija snimljena godine u režiji Branka Baletića i premijerno prikazana početkom 1983. godine. Protagonisti su grupa sitnih kriminalaca koje je u Srbiji 1941. zateklo izbijanje Drugog svetskog rata i koji u tako nastalom haosu nastoje preživeti i zaraditi novac izdajući se za putujući muzički bend. Radnja prikazuje kako ih njihovi napori sticajem okolnosti dovedu u sukob sa nemačkim okupatorom.

Film, koji se svojim crnim humorom i korištenjem antiheroja za glavne likove značajno odmaknuo od prikaza rata karakterističnog za dotadašnje partizanske filmove, je postigao veliki uspeh kod publike, a lik Popaja, jednog od članova bande, je postao jedan od najpopularnijih u karijeri Dragana Nikolića. Kao i mnogi tadašnji jugoslovenski filmovi, proširen je u istoimenu televizijsku miniseriju prikazanu 1984. godine, a scenarist Gordan Mihić ga je također obradio i kao istoimenu strip seriju koja se objavljivala od 1986. do 1989. godine.

Godine 1989. je snimljen nastavak pod imenom Balkan ekspres 2, mada je u njemu glumačka postava bila značajno izmenjena.

Radnja 

Grupa sitnih lopova i varalica luta po mestima prerušena u muzički sastav „Balkan Ekspres“. Počinje okupacija i jedina briga ovih džeparoša je kako sačuvati glavu na vetrometini prvih ratnih strahota.

U tom strašnom i nemilosrdnom vremenu ljudi sa dna izrastaju iz svojih, do tada, beznačajnih sudbina i postaju tragični heroji svog vremena. Crni humor se prepliće sa uzbudljivim dramskim zapletom, a nostalgična muzika kao da se bori sa strahotama rata.

Radnja se dešava u Srbiji okupiranoj od sila Osovine. U novom okruženju, skriveni pod Balkan ekspres bendom pokušavaju da se snađu i naravno gledaju da profitiraju.

Uloge

Nagrade 
Film je 1983. godine dobio nagradu za najbolji scenario na Festivalu filmskog scenarija u Vrnjačkoj Banji.

Spoljašnje veze 
 
 Balkan ekspres - filmska banka

Jugoslavenski filmovi
Partizanski filmovi
Filmske komedije
Filmovi o Holokaustu